《卜算子 表姑秦丈兰台》
清代·杨芸

红蓼逐风开，黄叶因风起。燕子无情也解愁，絮语秋生矣。

漠漠露凝空，寂寂帘垂地。试掩屏山数漏声，领略秋滋味。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。